CELEX: 62016CN0189
Language: hu
Date: 2016-04-04 00:00:00
Title: C-189/16. sz. ügy: A Högsta förvaltningsdomstolen (Svédország) által 2016. április 4-én benyújtott előzetes döntéshozatal iránti kérelem – Boguslawa Zaniewicz-Dybeck kontra Pensionsmyndigheten

13.6.2016   
            
            
               HU
            
            
               Az Európai Unió Hivatalos Lapja
            
            
               C 211/34
            
         
      A Högsta förvaltningsdomstolen (Svédország) által 2016. április 4-én benyújtott előzetes döntéshozatal iránti kérelem – Boguslawa Zaniewicz-Dybeck kontra Pensionsmyndigheten
      (C-189/16. sz. ügy)
      (2016/C 211/44)
      Az eljárás nyelve: svéd
      
         A kérdést előterjesztő bíróság
      
      Högsta förvaltningsdomstolen
      
         Az alapeljárás felei
      
      
         Felperes: Boguslawa Zaniewicz-Dybeck
      
         Alperes: Pensionsmyndigheten
      
         Az előzetes döntéshozatalra előterjesztett kérdések
      
      
                  1)
               
               
                  Az 1408/71 rendelet (1) 47. cikke (1) bekezdésének d) pontja azt jelenti-e, hogy a svéd garantált nyugdíj számítása során a más tagállamban szerzett biztosítási időszakhoz lehet olyan nyugdíjértéket rendelni, amely megfelel a svéd időszak átlagos értékének, ha az illetékes hatóság ugyanezen rendelet 46. cikkének (2) bekezdése szerinti időarányos számítást végez?
               
            
                  2)
               
               
                  Amennyiben az 1) kérdésre nemleges válasz adandó, az illetékes intézmény a garantált nyugdíjra való jogosultság számítása során figyelembe vehet-e olyan nyugdíjjövedelmet, amelyet a biztosított valamely másik tagállamból kap, anélkül, hogy ez ellentétes lenne az 1408/71 rendelet rendelkezéseivel?
               
            
         (1)  A szociális biztonsági rendszereknek a Közösségen belül mozgó munkavállalókra, önálló vállalkozókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet (HL L 149., 2. o.; magyar nyelvű különkiadás 5. fejezet, 1. kötet, 35. o.)